กฎกระทรวงกำหนดหลักเกณฑ์และวิธีการขอรับใบอนุญาตและการออกใบอนุญาตประกอบธุรกิจประกันวินาศภัยสำหรับบริษัทใหม่ที่ควบเข้ากัน พ.ศ. 2548
ประกาศวันที่ 2005-02-15

content: กฎกระทรวง กำหนดหลักเกณฑ์และวิธีการขอรับใบอนุญาต และการออกใบอนุญาตประกอบธุรกิจประกันวินาศภัยสำหรับบริษัทใหม่ที่ควบเข้ากัน พ.ศ. ๒๕๔๘
content: อาศัยอำนาจตามความในมาตรา ๕ และมาตรา ๖ วรรคสี่ แห่งพระราชบัญญัติประกันวินาศภัย พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้บริษัทใหม่ที่ควบเข้ากันยื่นคำขอรับใบอนุญาตประกอบธุรกิจประกันวินาศภัยต่อรัฐมนตรีภายในระยะเวลาที่รัฐมนตรีกำหนด แต่ต้องไม่เกินสามเดือนนับแต่วันจดทะเบียนบริษัทใหม่ที่ควบเข้ากันนั้น พร้อมด้วยเอกสารหลักฐานตามจำนวนที่นายทะเบียนกำหนด ดังต่อไปนี้ (๑)
sectionNo: 1
content: สำเนาใบสำคัญและหนังสือรับรองของนายทะเบียนห้างหุ้นส่วนบริษัทหรือนายทะเบียนตามกฎหมายว่าด้วยบริษัทมหาชนจำกัด แล้วแต่กรณี แสดงการจดทะเบียนของบริษัทใหม่ที่ควบเข้ากันเกี่ยวกับชื่อบริษัท รายชื่อกรรมการบริษัท รายชื่อกรรมการผู้มีอำนาจลงนามแทนบริษัท ทุนจดทะเบียน ทุนชำระแล้ว และที่ตั้งสำนักงานใหญ่ (๒)
sectionNo: 1
content: สำเนาหนังสือบริคณห์สนธิของบริษัทใหม่ที่ควบเข้ากัน (๓) สำเนารายงานการประชุมผู้ถือหุ้นของบริษัทเกี่ยวกับการควบเข้ากัน (๔) สำเนาข้อบังคับของบริษัทใหม่ที่ควบเข้ากัน (๕) สำเนาทะเบียนผู้ถือหุ้นของบริษัทใหม่ที่ควบเข้ากัน (๖) รายงานแสดงฐานะการเงินและกิจการของบริษัทใหม่ที่ควบเข้ากัน ณ
sectionNo: 1
content: วันจดทะเบียนบริษัทใหม่ที่ควบเข้ากันนั้น ซึ่งกรรมการบริษัทรับรอง (๗) เอกสารหลักฐานอื่นตามที่นายทะเบียนประกาศในราชกิจจานุเบกษา
sectionNo: 2
content: ข้อ ๒ รัฐมนตรีโดยอนุมัติคณะรัฐมนตรีจะออกใบอนุญาตประกอบธุรกิจประกันวินาศภัยให้แก่บริษัทใหม่ที่ควบเข้ากันได้ก็ต่อเมื่อ (๑) บริษัทต้องดำเนินการควบเข้ากันและจดทะเบียนบริษัทใหม่ที่ควบเข้ากันนั้นภายในระยะเวลาที่รัฐมนตรีกำหนด (๒) บริษัทต้องวางหลักทรัพย์ประกันกับนายทะเบียนตามมาตรา ๑๙
sectionNo: 2
content: จัดสรรเงินสำรองสำหรับเบี้ยประกันภัยที่ยังไม่ตกเป็นรายได้ของบริษัทและสำหรับค่าสินไหมทดแทนตามมาตรา ๒๓ และดำรงไว้ซึ่งเงินกองทุนตามมาตรา ๒๗
sectionNo: 3
content: ข้อ ๓ คำขอรับใบอนุญาตและใบอนุญาตประกอบธุรกิจประกันวินาศภัยสำหรับบริษัทใหม่ที่ควบเข้ากัน ให้เป็นไปตามแบบที่นายทะเบียนประกาศกำหนดในราชกิจจานุเบกษา
sectionNo: 4
content: ข้อ ๔ ให้กำหนดค่าธรรมเนียมคำขอรับใบอนุญาตและใบอนุญาตประกอบธุรกิจประกันวินาศภัยสำหรับบริษัทใหม่ที่ควบเข้ากัน ดังต่อไปนี้ (๑) คำขอรับใบอนุญาตประกอบธุรกิจประกันวินาศภัย ๕,๐๐๐ บาท (๒) ใบอนุญาตประกอบธุรกิจประกันวินาศภัยทุกประเภท ๕๐,๐๐๐ บาท (๓) ใบอนุญาตประกอบธุรกิจประกันวินาศภัยไม่ครบทุกประเภท ๔๐,๐๐๐ บาท
content: ให้ไว้ ณ วันที่ ๒๗ มกราคม พ.ศ. ๒๕๔๘ วัตนา เมืองสุข รัฐมนตรีว่าการกระทรวงพาณิชย์
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๑๓ แห่งพระราชบัญญัติประกันวินาศภัย พ.ศ. ๒๕๓๕ บัญญัติให้บริษัทใหม่ที่ควบเข้ากันต้องขอรับใบอนุญาตประกอบธุรกิจประกันวินาศภัยตามมาตรา ๖ แห่งพระราชบัญญัติประกันวินาศภัย พ.ศ. ๒๕๓๕ และโดยที่มาตรา ๖
content: ดังกล่าวบัญญัติให้การขอรับใบอนุญาตและการออกใบอนุญาตประกอบธุรกิจประกันวินาศภัยเป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้